Dodge Ram

Dodge Ram je veľký pick-up, ktorý od roku 1981 vyrába americká automobilka Chrysler Group LLC. Od roku 2010 je model Ram predávaný po značkou Ram Trucks. Predtým bol Ram časťou modelovej série ľahkých nákladných automobilov automobilky Dodge. Prvýkrát bol názov Ram použitý na predizajnovanom pick-upe Dodge D Series a tiež vane B Series. V súčasnosti sa Ram vyrába v závode Saltillo Truck Assembly v Saltille v Mexiku a v závode Warren Truck Assembly vo Warrene v USA.



1981 – 1993 (D/W)

Prvá generácia bola uvedená v roku 1981 a bola nazvaná po ornamente Ram na kapote, ktorý sa prvýkrát objavil na vozidlách Dodge v roku 1933. Dodge označoval predchádzajúcu generáciu ako "D", "B" alebo Ram, čo označovalo pohon jednej nápravy, kým "W" alebo Power Ram označoval pohon oboch náprav. Podobne ako automobilka Ford, aj Dodge používal označenie 150 na svoj poltonový pick-up, 250 pre trištvrtetonový pick-up a 350 pre tonový pick-up. V ponuke boli tri typy kabín: štandardná dvojmiestna, "Club" predĺžená a crew cab pre 5 osôb. Kabíny boli dostupné s korbami dĺžok 2 metre a 2,4 metra. Na pohon slúžili benzínový vidlicový šesťvalec a vidlicový osemvalec.

Motory

1994 – 2002 (BR/BE)

Ram bol predizajnovaný pre modelový rok 1994. Exteriér bol výsledkom konceptov šéfdizajnéra Phillipa E. Payna počas rokov 1988 až 1990. Takisto sa hľadelo na požiadavky zákazníkov, ktorí chceli exteriér v podobe "veľkého dobre vybaveného pick-upu". Jeho vývoj začal v roku 1986 a skončil koncom roka 1992, napriek tomu, že jeho výroba mala byť spustená v roku 1991.

Ponuka motorov ostala z predchádzajúcej generácie a zahŕňala motory 3,9 l V6, 5,2 l V8, 5,9 l V8 a 5,9 l R6 Cummins Turbodiesel. Do výroby sa dostal aj nový desaťvalcový motor s objemom 8 litrov. Ram bol v ponuke vo verziách 1500 ako poltonový pick-up, 2500 ako trištvrtetonový pick-up a 3500 tonový pick-up so zdvojenými kolesami zadnej nápravy, buď s pohonom zadnej alebo oboch náprav.

Motory

Verzia 2002 – 2008 (DR/DH/D1/DC/DM)

Tretia generácia debutovala v modelovom roku 2002 ako Ram 1500 a pre modelový rok 2003 ako Ram 2500 a 3500. Bol celkovo prerobený vrátane úplne nového rámu, pruženia, pohonných jednotiek, interiérov a karosárskych dielov. Mal zväčšenú masku chladiča a modely 1500 s pohonom oboch náprav dostali nezávislé predné pruženie, ale modely 2500 a 3500 ostali pri tuhej hnacej náprave kvôli dlhšej životnosti.

Facelift 2006

Pre modelový rok 2006 bol Dodge Ram mierne faceliftovaný. Najvýznamnejšou novinkou bola kabína "Mega Cab", ktorá bola predĺžená o  s ložnou plochou 2 metre. Výroba modelu SRT s 8,3-litrovým motorom z modelu Dodge Viper SRT-10, bola ukončená po modelovom roku 2006.

Motory

2009 – súčasnosť (DS/DJ)

Štvrtá generácia bola predstavená na North American International Auto Show v Detroite. Značka Ram Trucks sa od spoločnosti Dodge oddelila v roku 2009

Motory

Referencie

Iné projekty

Externé odkazy
Ram Trucks

Zdroj

Automobily Dodge
Pick-upy
Automobily s pohonom 4 × 4
Automobily so zadným náhonom